|  |
| --- |
| **Tilsynsrapport** |
| Institution: Børnegalaxen |
| Dato: 18.05.2021 Tilsynsførendes navn: Pernille Theisen Anmeldt/uanmeldt besøg: Anmeldt   |
| Vagtplan: OK Straffe-og børneattester: OK Børnelister: OK |
| Stjernestuen (Vug.): Antal børn i alt 14/ i dag: 13 Antal voksne i alt 4/ i dag: 3 hvoraf 1 er uddannetSolstuen: Antal børn i alt 6 / i dag: 10 Antal voksne i alt 2 / i dag: 2 hvoraf 1 er uddannet + 1 PAU.Månestuen: Antal børn i alt 12 / i dag: 13 Antal Voksne i alt 2/ i dag: 2 hvoraf 1 er uddannet |

**Aktuelt:**

I Børnegalaxen er der for tiden børn som går fra vuggestue til børnehaven, og indkøring af nye børn i vuggestuen. Alle tre stuer har fælles tema om *kost.* Dette tema arbejder de med de næste par uger. Derudover er der fokus på venskaber og fri for mobberi

Nadire, som er leder af Børnegalaxen, fortæller at de i løbet af efteråret har planer om at ændre børnehavens fysiske rammer, og skabe flere læringsrum på stuerne. Nadire forsøger også at få ansat pædagoger til huset.

**Dagens aktiviteter:**

På Stjernestuen (Vug) er halvdelen af børnegruppen på legeplads, og den anden halvdel af børnene er på stuen. Efter en kreativ aktivitet er der fri leg på stuen. På stuen er der to voksne.

På Solstuen er der få børn i dag, og alle børn er på stuen. Formiddagen består både af fri leg men også fastlagte aktiviteter ud fra deres tema, Kost og aktivitet som dialogisk læsning.

På Månestuen leger børnene frie lege og efterfølgende er der planlagt samling og fastlagte aktiviteter som dialogisk læsning og sansepuslespil.

**Tilsynets observationer og dialog om praksis.**

**1. Sociale relationer**

**— positiv voksenkontakt hver dag**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne:

1. Er det pædagogiske personale imødekommende og lydhør overfor børnene?

2. Taler personalet med børnene om deres oplevelser og ideer, bærer samværet præg af interesse for børnene?

3. Er det pædagogiske personale til rådighed og tilbyder sin hjælp, når barnet er usikkert, bange eller ked af det?

4. Er personalets sprog og handling tilpasset barnets udtryk, og viser personalets handling overfor barnet, at barnets perspektiv er forstået?

5. Er personalets engagement og opmærksomhed rettet mod børnene snarere end mod kollegaerne?

**Observationsbeskrivelse:**

På Stjernestuen leger en gruppe vuggestuebørn rundt på stuen. Der er to voksne på stuen. En voksen sidder på gulvet med et barn i skødet, barnet er næsten lige startet i vuggestuen. Barnet sidder og kigger nysgerrigt på de andre børn på stuen. To større børn leger ved siden af hinanden med et dukkehus, den voksne forsøger med rolig tale at guide børnene til at lege sammen om huset. Et af børnene siger ”*baby bad”* og den voksne siger ”*skal babyen i bad”?* og barnet siger ”*baby på toilet*” og den voksne siger” *hvor er* *toiletpapiret*”? Begge børn er fordybet i legen med dukkehuset. Et par børn finder en kasse fyldt med farvede bolde som de vælter ud over gulvet. De to voksne triller boldene over til børnene og spørger børnene hvad farve boldene har.

Et barn falder og slår sig og græder. En voksen ser hurtigt barnet er ked af det og tager barnet op og trøster barnet og anerkender at barnet slog sig og blev ked af det. Barnet stopper hurtigt med at græde.

Da det bliver tid til frokost, skal der ryddes op på stuen. To af de ældste børne hjælper ivrigt en voksen med at samle alle boldene op i kassen. Den voksne roser børnene for at hjælpe til.

**Status**

Ny indsats:

Tilpas indsats:

Vedligeholdt indsats: Der er en rolig stemning på stuen og børnene er fordybet i aldersvarende aktiviteter. De voksne har en omsorgsfuld og anerkendende tilgang til børnene. De voksne er optaget af at støtte børnene i legen ved at være nærværende og italesætte aktiviteterne som børnene er optaget af.

Børnene virker trygge og nysgerrige på omgivelserne.

**2. Inklusion og fællesskab**

**— børne- og ungefællesskaber til alle**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne:

1. Er der adgang til forskellige legemuligheder fx rolleleg, regelleg, konstruktionsleg og fysisk udfordrende leg?

2. Hjælper det pædagogiske personale de børn, der sidder passivt, går formålsløst rundt og/eller forstyrrer legen for andre med at blive involveret i leg eller konstruktiv aktivitet? Er der balance mellem voksen- og børneinitierede aktiviteter?

3. Hjælper det pædagogiske personale børnene med at løse konflikter, hvis de ikke selv kan, ved at tale om, hvad der skete?

4. Sørger det pædagogiske personale for at børnene inddrages i dagligdagens opgaver og rutiner?

5. Bærer samværet mellem børnene præg af, at alle børn er med i børnefællesskaber med positive barn-barn relationer?

**Observationsbeskrivelse:**

På solstuen sidder børnene i små grupper. En gruppe sidder på gulvet med en voksen og bygger tårn af klodser. Den voksne er med i aktiviteten og børnene snakker sammen om deres tårn. En anden gruppe børn sidder ved et bord og tegner med en voksen. Begge voksne har godt fokus på aktiviteten med børnene.

Kort efter skal alle rydde op da de skal spise frokost. Børnene hjælper til med at rydde klodser op, og en voksen spørger hver der er dagens hjælper. Et barn kommer hen til den voksne og siger ”*Jeg vil gerne være* *hjælper”* Den voksne siger til barnet, *”Det er ikke din tur til at være hjælper i dag, du bliver hjælper en anden dag, men jeg har en anden opgave du kan få*” Barnet bliver glad og får lov til at hjælpe med noget andet omkring oprydningen. Dagens hjælper og en voksen henter madvognen og dækker bord imens de andre børn vasker hænder og finder deres plads. Børnene har faste pladser ved to bordgrupper, hvor der sidder en voksen ved hvert bord. Da børnene har sat sig på deres plads, er der et barn som sidder lidt langt fra resten af bordgruppen, da nogle børn holder fri i dag. Den voksne ved bordet ser hurtigt at barnet sidder lidt alene og siger ”*kom og sæt dig her, du kan låne (barns navn nævnes) plads i dag, så kan vi sidde sammen”.* Barnet sætter sig glad på den anden plads, og sidder samlet med de andre.

Under maden hælder børnene selv vand op i deres kopper, smøre deres rugbrød med smør, og vælger selv pålæg. Der små snakkes ved bordene og er en rolig stemning. De voksne er nærværende og har rettet fokus på børnene.

**Status**

Ny indsats:

Tilpas indsats:

Vedligeholdt indsats: Børnene får gode muligheder for at hjælpe til på stuen.

Børnene er meget selvhjulpne under måltidet. De voksne er nærværende og ser hvert enkelte barn, og er fleksible i forhold til strukturen. (Eksempel, barn skifter plads ved bordet)

**3. Sprogindsatsen**

**— muligheder gennem sprog**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne

1. Understøtter det fysiske læringsrum børnenes sproglige udvikling (plakater, billeder, dekorationer, dokumentation mv.)? Er der materialer (fx bøger, spil og klæd-ud-tøj) tilgængelige for børnene, og inviterer ruminddeling og indretning til forskellige lege og aktiviteter, herunder sproglig interaktion mellem børnene (fx læsekrog, malerværksted, rytmikrum)?

2. Er der gode betingelser for kommunikation i form af en god fordeling af voksne og børn, opdeling i mindre børnegrupper og et lavt støjniveau?

3. Arbejdes der systematisk med sprogunderstøttende strategier, og finder der samtaler sted mellem børn og voksne, hvor den voksne bevidst ”udvider” og ”strækker” børnenes sprog?

4. Tilpasser de voksne deres sprogbrug til det enkelte barn med fokus på nærmeste udviklingszone?

5. Lægges der vægt på i den daglige praksis, at der leges med sprog gennem fx rim, remser, sprogleg/sprogfjolleri, sang/sanglege eller læsning?

**Observationsbeskrivelse:**

På Månestuen leger børnene på stuen. En lille gruppe børn sidder på gulvet og bygger med Lego. De snakker sammen om deres Lego og hvad det forestiller. Et par børn sidder med en voksen ved et bord og spiser lidt gulerødder og agurker. Et af børnene fortæller om sin Elsakjole og de har sammen en dialog om tøj. Den voksne spørger *”hvad har du ellers på?”* og barnet fortæller om sit tøj. Et barn fortæller at hun snart har fødselsdag, og den voksne siger ”*Ja om hvor mange dage er det”* De kommer frem til det er om to dage.

Et andet barn begynder også at fortælle om sin fødselsdag. Et par børn spørger om de må lave perleplade, og den voksne hjælper dem med at finde perler og plader, så de kan gå i gang med den aktivitet. Et barn går lidt rundt og kigger. Den voksne spørger om hun også har lyst til lave perleplade, men det siger hun nej til.

**Samling.**

Der skal være samling på Månestuen og alle børn sidder i rundkreds. En voksen styrer samlingen.

Den voksne spørger børnene ”*Er vi her alle sammen, eller mangler vi nogle venner i dag*?”

Flere børn rækker ivrigt hånden i vejret, og den voksne kigger på en af børnene som begynder at nævne navnene på de børn som ikke er dukket op i dag. Efterfølgende spørger den voksne ind til ugedag, årstal, måned. Ved at peje på en opslagstavle som hænger synligt på væggen, tæt på samlingsstedet. På tavlen hænger små magnet billeder og piktogrammer som der snakkes ud fra.

Den voksne spørger ”*hvad skal vi lave i dag?”* Et barn rækker hånden op og får lov til at fortælle alle hvad der skal ske dagen igennem. Dette foregår ved at barnet stiller sig op til tavlen og gennemgår dagens billeder, som symboliserer de aktiviteter der er planlagte for dagen. Alle børn kigger med på billederne og lytter opmærksomt på barnets fortælling.

Bagefter gennemgangen spørger den voksne hvem der er dagens hjælpere, og kigger på tavlen hvor alle børnenes navne står på en liste. Der er sat kryds ud fra de børn som har været dagens hjælper, og to børn hvor der ikke er kryds endnu, bliver valgt. Den voksne spørger børnene ”*hvad betyder det at være dagens hjælper”?* Og børnene forklarer ivrigt at det betyder at være med til at dække bord, hente mad og rydde borde af og tørre borde af med en klud.

I samlingen forklarer den voksne at de skal arbejde med nyt tema om kost og spørger børnene om de ved hvad kost betyder. Et barn siger ”*min far faster da der er Ramadan*” Flere af børnene fortæller hvordan deres forældre gør under Ramadanen, og den voksne siger ”*ja det har lige været Ramadan*”

Den voksne forklarer at de med kost temaet blandt andet skal på tur til en købmand og købe forskellige grøntsager, som de skal hjem og smage. Et barn spørger ”*hvad er en købmand?”* og den voksne forklarer at en købmand er et mindre supermarkedet og spørger om de kender Netto og Lidl.

Samlingen skal slutte af med en sang, og den voksne spørger hvad de skal synge. Mange børn siger ”Bro Bro Brille” og efterfølgende stiller børnene sig op på række, to børn bliver valgt til at være broen. Børnene kender tydeligt sanglegen.

Efter samlingen bliver børnene opdelt i to grupper. Den ene gruppe skal i garderoben og læse dialogisk læsning med den ene voksne, og den anden gruppe skal blive på stuen og lave et sansepuslespil. Puslespillet er store brikker som skal samles på gulvet. Brikkerne har forskellige former og struktur, og børnene samarbejder med at sætte brikkerne sammen på en lang række. Efterfølgende går børnene ovenpå brikkerne på række. Børnene kan mærke de forskellige strukturer som brikkerne har. Nogle brikker er bløde, andre er hårde og nogle buler op mm.

Efter ca. 10 minutter begynder nogle af børnene at miste interessen for aktiviteten og de spørger om de må lave videre på deres perleplade. Den voksne siger ja til dette og hjælper børnene med at finde deres perleplade og perler igen. Andre børn går igen i gang med at bygge med Lego, og en gruppe børn vil gerne i puderummet og lege. Alle børn er hurtigt optaget af de lege og aktiviteter de selv vælger.

**Status**

Ny indsats:

Tilpas indsats:

Vedligeholdt indsats: Der foregår mange forskellige aktiviteter ud fra børnene alder og interesser. Der er bevidst et sprogligt fokus hvor børnene får gode muligheder for at fortælle og indgå i dialog med hinanden i fællesskaber som blandt andet samlingen og dialogisk læsning viser. Børnene virker nysgerrige og interesseret i aktiviteterne som er tilrettelagt. Det er vigtigt at der samtidigt skabes gode muligheder og rum for at børnene også kan lege frie lege i løbet af dagen, da der herigennem foregår meget interaktion og læring mellem børnene.

Stuens indretning har også betydning for børnenes læring. Stuen er inddelt i mindre læringsrum, ved skillevæg (reol) som rumopdeler. Der er også en læsekrog hvor børnene selv kan nå bøgerne. Der er et lavt støjniveau, da børnene ofte inddeles i mindre grupper. Dog kunne der arbejdes på en bedre akustik i rummet.

**Andet:**

**Samlet vurdering og opfølgning:**

Det vurderes at den samlede status på praksis og pædagogik i Børnegalaxen kan vedligeholdes.

Der arbejdes struktureret og i børnehøjde. Der skabes samtidigt plads til frie aktiviteter for børnene.

Børnene virker til at trives og udvikler sig i samspil med hinanden og personalet.